b"\n_START_ARTICLE_\nInfarkt\n_START_PARAGRAPH_\nEn infarkt er en v\xc3\xa6vsd\xc3\xb8d (nekrose) som f\xc3\xb8lge af manglende ilttilf\xc3\xb8rsel (hypoxie) p\xc3\xa5 baggrund af utilstr\xc3\xa6keligt blodtilf\xc3\xb8rsel (Isk\xc3\xa6mi). Overfor infarktet st\xc3\xa5r infarceringer, hvorved \xc3\xa5rsagen for hypoxien er manglende mulighed for afl\xc3\xb8b._NEWLINE_Begrebet infarkt (eller lat. infarctus) betyder 'stoppet til' og er afledt af det latinske begreb farcire ~'stoppe til'. Infarkt bruges som regel som medicinsk begreb for tilstande med risiko for v\xc3\xa6vsd\xc3\xb8d (nekrose), fordi en endearterie ikke tilf\xc3\xb8res blod. En endearterie er en puls\xc3\xa5re (arterie), som ikke kan aflastes via andre parallelle arterier (anastomoser). F\xc3\xb8lgende kropsdele forsynes via endarterier og kan s\xc3\xa5ledes blive ramt af en infarkt: hjernen, hjertet, lungerne, milten, nyrerne og tarmen. Blodprop er den hyppigste \xc3\xa5rsag til infarkt. Infarkt bruges som regel til at beskrive et hjerteinfarkt (myokardieinfarkt)._NEWLINE_Medf\xc3\xb8rer infarktet ikke patientens d\xc3\xb8d, vil der dannes arv\xc3\xa6v p\xc3\xa5 de omr\xc3\xa5der, der er ramt af nekrosen, og organets funktion vil v\xc3\xa6re nedsat._NEWLINE_Den st\xc3\xb8rste foranderlige risikofaktor for infarkt er rygning."